CELEX: 32020Q0116(01)
Language: da
Date: 2019-06-28 00:00:00
Title: Afgørelse truffet af bestyrelsen for Det Europæiske Overvågningscenter for Narkotika og Narkotikamisbrug af 28. juni 2019 om interne regler for anvendelse af begrænsninger på visse af de registreredes rettigheder i forbindelse med behandling af personoplysninger som led i EMCDDA's virke

16.1.2020   
               
               
                  DA
               
               
                  Den Europæiske Unions Tidende
               
               
                  L 12/29
               
            
         AFGØRELSE TRUFFET AF BESTYRELSEN FOR DET EUROPÆISKE OVERVÅGNINGSCENTER FOR NARKOTIKA OG NARKOTIKAMISBRUG
         af 28. juni 2019
         om interne regler for anvendelse af begrænsninger på visse af de registreredes rettigheder i forbindelse med behandling af personoplysninger som led i EMCDDA's virke
         BESTYRELSEN FOR EMCDDA HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse 1247/2002/EF (1), særligt artikel 25,
         under henvisning til Europa-Parlamentets og Rådets forordning (EF) nr. 1920/2006 af 12. december 2006 om Det Europæiske Overvågningscenter for Narkotika og Narkotikamisbrug (2), særligt artikel 6 og 9,
         under henvisning til udtalelse af 29. maj 2019 fra EDPS og til EDPS' vejledning om artikel 25 i den nye forordning og interne regler, og
         ud fra følgende betragtninger:
         
                     (1)
                  
                  
                     EMCDDA udfører sine aktiviteter i overensstemmelse med ovennævnte rådsforordning (EF) nr. 1920/2006.
                  
               
                     (2)
                  
                  
                     I overensstemmelse med artikel 25, stk. 1, i forordning (EU) 2018/1725 bør begrænsninger for at anvende artikel 14-22, 35 og 36 samt artikel 4 i nævnte forordning, for så vidt bestemmelserne heri svarer til de rettigheder og forpligtelser, der er omhandlet i artikel 14-22, baseres på interne regler, der vedtages af EMCDDA, når disse ikke er baseret på retsakter, der er vedtaget på grundlag af traktaterne.
                  
               
                     (3)
                  
                  
                     Disse interne regler, herunder deres bestemmelser om vurdering af nødvendigheden og proportionaliteten af en begrænsning, bør ikke finde anvendelse, når en retsakt, der er vedtaget på grundlag af traktaterne, indeholder en begrænsning af den registreredes rettigheder.
                  
               
                     (4)
                  
                  
                     Hvor EMCDDA udfører sine forpligtelser med hensyn til registreredes rettigheder i henhold til forordning (EU) 2018/1725, skal agenturet tage stilling til, om nogen af de undtagelser, der er fastsat i nævnte forordning, finder anvendelse.
                  
               
                     (5)
                  
                  
                     Inden for rammerne af sin administrative drift kan EMCDDA foretage administrative undersøgelser, gennemføre disciplinærsager, udføre indledende aktiviteter vedrørende tilfælde af potentielle uregelmæssigheder indberettet til OLAF, behandle whistleblowingsager, iværksætte (formelle og uformelle) procedurer til at forebygge chikane, behandle interne og eksterne klager, gennemføre interne revisioner, udføre undersøgelser på foranledning af den databeskyttelsesansvarlige i overensstemmelse med artikel 45, stk. 2, i forordning (EU) 2018/1725, og interne (IT-relaterede) sikkerhedsefterforskninger.
                  
               
                     (6)
                  
                  
                     EMCDDA behandler flere kategorier af personoplysninger, herunder hårde data (»objektive« data såsom identifikationsdata, kontaktoplysninger, faglige data, administrative oplysninger, data fra specifikke kilder, elektronisk kommunikations- og trafikdata) og/eller bløde data (»subjektive« data vedrørende sagen såsom argumenter, adfærdsdata, medarbejdervurderinger, præstations- og adfærdsdata samt data, der er knyttet til eller fremsat i forbindelse med genstanden for proceduren eller aktiviteten).
                  
               
                     (7)
                  
                  
                     EMCDDA, som repræsenteres af direktøren, fungerer som dataansvarlig uanset yderligere delegering af rollen som dataansvarlig i EMCDDA for at afspejle det operationelle ansvar for specifikke behandlingsaktiviteter vedrørende personoplysninger.
                  
               
                     (8)
                  
                  
                     Personoplysningerne opbevares sikkert i et elektronisk miljø eller på papir, for at forhindre ulovlig adgang til eller overførsel af data til personer, der ikke har behov for at kende disse. De behandlede personoplysninger opbevares ikke længere, end det er nødvendigt og passende for de formål, hvortil oplysningerne behandles, i den periode, der er angivet i EMCDDA's databeskyttelsesmeddelelser, privatlivserklæringer eller fortegnelser.
                  
               
                     (9)
                  
                  
                     De interne regler bør finde anvendelse på alle de behandlingsaktiviteter, som EMCDDA udfører i forbindelse med administrative undersøgelser, disciplinærsager, indledende aktiviteter vedrørende tilfælde af potentielle uregelmæssigheder indberettet til OLAF, whistleblowingprocedurer, (formelle og uformelle) procedurer i sager om chikane, behandling af interne og eksterne klager, interne revisioner, undersøgelser udført af den databeskyttelsesansvarlige i overensstemmelse med artikel 45, stk. 2, i forordning (EU) 2018/1725, (IT-relaterede) sikkerhedsefterforskninger, der gennemføres internt eller med ekstern deltagelse (f.eks. af CERT-EU).
                  
               
                     (10)
                  
                  
                     De bør gælde for behandlingsaktiviteter, der udføres, før ovennævnte procedurer indledes, under disse procedurer og i forbindelse med, at opfølgningen på udfaldet af disse procedurer overvåges. Herunder bør også omfattes EMCDDA's bistand til og samarbejde med nationale myndigheder og internationale organisationer ud over EMCDDA's administrative undersøgelser.
                  
               
                     (11)
                  
                  
                     I de tilfælde, hvor disse interne regler gælder, skal EMCDDA bevise, at begrænsningerne er strengt nødvendige og forholdsmæssige i et demokratisk samfund, og at de respekterer kernen i de grundlæggende rettigheder og frihedsrettigheder.
                  
               
                     (12)
                  
                  
                     Inden for disse rammer er EMCDDA forpligtet til i videst muligt omfang at respektere de registreredes grundlæggende rettigheder under ovennævnte procedurer, navnlig de, der vedrører retten til information, indsigt og berigtigelse, retten til sletning, begrænsning af behandling, retten til underretning om et brud på persondatasikkerheden til den registrerede eller kommunikationsfortrolighed som fastsat i forordning (EU) 2018/1725.
                  
               
                     (13)
                  
                  
                     EMCDDA kan dog være forpligtet til at begrænse oplysningerne til den registreredes og andre registreredes rettigheder for at beskytte især sine egne undersøgelser, andre offentlige myndigheders undersøgelser og sager samt andre personers rettigheder vedrørende EMCDDA's undersøgelser eller andre procedurer.
                  
               
                     (14)
                  
                  
                     EMCDDA kan således begrænse informationen med det formål at beskytte undersøgelsen og andre registreredes grundlæggende rettigheder og frihedsrettigheder.
                  
               
                     (15)
                  
                  
                     EMCDDA bør lejlighedsvis overvåge, at de betingelser, der ligger til grund for begrænsningen, gælder, og ophæve begrænsningen, hvis de ikke længere gælder.
                  
               
                     (16)
                  
                  
                     Den dataansvarlige bør informere den databeskyttelsesansvarlige på udsættelsestidspunktet og under revisionerne —
                  
               TRUFFET FØLGENDE AFGØRELSE:
         
            Artikel 1
            Genstand og anvendelsesområde
            
               1.   Med denne afgørelse fastlægges regler vedrørende betingelserne for, hvornår EMCDDA inden for rammerne af de procedurer, der er fastsat i stk. 2, må begrænse anvendelsen af de rettigheder, der er fastsat i artikel 14-21, 35 og 36 samt artikel 4, efter artikel 25 i forordning (EU) 2018/1725.
            
            
               2.   Inden for rammerne af EMCDDA's administrative funktionsmåde finder denne afgørelse anvendelse på EMCDDA's behandlingsaktiviteter vedrørende personoplysninger i forbindelse med administrative undersøgelser, disciplinærsager, indledende aktiviteter vedrørende tilfælde af potentielle uregelmæssigheder indberettet til OLAF, behandling af whistleblowingsager, (formelle og uformelle) procedurer for forebyggelse af chikane, behandling af interne og eksterne klager, udførelse af interne revisioner, de undersøgelser, der udføres af den databeskyttelsesansvarlige i overensstemmelse med artikel 45, stk. 2, i forordning (EU) 2018/1725, og (IT-relaterede) sikkerhedsundersøgelser, der gennemføres internt eller med ekstern deltagelse (f.eks. af CERT-EU).
            
            
               3.   De pågældende datakategorier er hårde data (»objektive« data såsom identifikationsdata, kontaktdata, faglige data, administrative oplysninger, data fra specifikke kilder, elektronisk kommunikations- og trafikdata) og/eller bløde data (»subjektive« data, der vedrører sager, såsom argumenter, adfærdsdata, data fra udviklingssamtaler, præstations- og adfærdsdata samt data, der er knyttet til eller fremsat i forbindelse med genstanden for proceduren eller aktiviteten).
            
            
               4.   Hvor EMCDDA udfører sine forpligtelser med hensyn til registreredes rettigheder i henhold til forordning (EU) 2018/1725, skal de tage stilling til, om nogen af de undtagelser, der er fastsat i nævnte forordning, finder anvendelse.
            
            
               5.   På de betingelser, der er fastsat i denne afgørelse, kan begrænsningerne gælde følgende rettigheder: oplysninger til de registrerede, ret til indsigt, berigtigelse, sletning, begrænsning af behandling, underretning om et brud på persondatasikkerheden til en registreret eller fortroligheden af kommunikation.
            
         
         
            Artikel 2
            Specifikation af den dataansvarlige og sikkerhedsforanstaltninger
            
               1.   De sikkerhedsforanstaltninger, der er indført for at undgå brud på datasikkerheden, læk eller uautoriseret videregivelse, er som følger:
               
                           a)
                        
                        
                           Papirdokumenter opbevares i sikrede skabe og er kun tilgængelige for autoriseret personale.
                        
                     
                           b)
                        
                        
                           Alle elektroniske oplysninger lagres i en sikker IT-applikation i overensstemmelse med EMCDDA's sikkerhedsstandarder samt i specifikke elektroniske mapper, der kun er tilgængelige for autoriseret personale. Passende adgangsniveauer tildeles enkeltvis.
                        
                     
                           c)
                        
                        
                           Databasen er beskyttet af en adgangskode med et fælles indlogningssystem og tilsluttes automatisk brugerens id og adgangskode. Det er strengt forbudt at udskifte brugere. E-registre skal føres forsvarligt for at sikre fortroligheden og privatlivsbeskyttelsen af de indsamlede oplysninger.
                        
                     
                           d)
                        
                        
                           Alle, der har adgang til oplysningerne, er bundet af tavshedspligt.
                        
                     
            
               2.   Den dataansvarlige for behandlingsaktiviteter er EMCDDA repræsenteret ved sin direktør, som kan uddelegere den dataansvarliges funktion. Registrerede skal underrettes om den delegerede dataansvarlige via bekendtgørelser eller optegnelser om databeskyttelse, der offentliggøres på EMCDDA's websted og/eller intranet.
            
            
               3.   Opbevaringsperioden for de personoplysninger, der er omhandlet i artikel 1, stk. 3, er ikke længere end det, der er nødvendigt og passende for de formål, hvortil oplysningerne behandles. Den er under ingen omstændigheder længere end den opbevaringsperiode, der er angivet i de i artikel 5, stk. 1, omhandlede databeskyttelsesmeddelelser, privatlivserklæringer eller fortegnelser.
            
            
               4.   Hvor EMCDDA påtænker at gøre en begrænsning gældende, vægtes risikoen for den registreredes grundlæggende rettigheder og frihedsrettigheder, især i forhold til risikoen for andre registreredes grundlæggende rettigheder og frihedsrettigheder og risikoen for at undergrave EMCDDA's undersøgelser eller procedurer, f.eks. ved at ødelægge beviser. Risiciene for den registreredes grundlæggende rettigheder og frihedsrettigheder vedrører primært, men er ikke begrænset til, omdømmemæssige risici og risici for retten til forsvar og retten til at blive hørt.
            
         
         
            Artikel 3
            Begrænsninger
            
               1.   Begrænsninger anvendes kun af EMCDDA for at sikre:
               
                           a)
                        
                        
                           forebyggelse, efterforskning, afsløring og retsforfølgning af strafbare handlinger eller fuldbyrdelse af strafferetlige sanktioner, herunder beskyttelse mod og forebyggelse af trusler mod den offentlige sikkerhed
                        
                     
                           b)
                        
                        
                           andre vigtige målsætninger i forbindelse med beskyttelse af Unionens eller en medlemsstats generelle samfundsinteresser, navnlig målene med Unionens fælles udenrigs- og sikkerhedspolitik eller Unionens eller en medlemsstats væsentlige økonomiske eller finansielle interesser, herunder valuta-, budget- og skatteanliggender, folkesundhed og social sikkerhed
                        
                     
                           c)
                        
                        
                           Unionens institutioners og organers interne sikkerhed, herunder deres elektroniske kommunikationsnetværk
                        
                     
                           d)
                        
                        
                           beskyttelse af retslig uafhængighed og retssager
                        
                     
                           e)
                        
                        
                           forebyggelse, efterforskning, afsløring og retsforfølgning i forbindelse med brud på etiske regler for lovregulerede erhverv
                        
                     
                           f)
                        
                        
                           kontrol-, tilsyns- eller reguleringsfunktioner, herunder opgaver af midlertidig karakter, der er forbundet med offentlig myndighedsudøvelse i de tilfælde, der er omhandlet i litra a)-c)
                        
                     
                           g)
                        
                        
                           beskyttelse af den registreredes eller andres rettigheder og frihedsrettigheder.
                        
                     
            
               2.   Som en særlig anvendelse af de formål, der er beskrevet i stk. 1 ovenfor, kan EMCDDA anvende begrænsninger i forbindelse med personoplysninger, der er udvekslet med Kommissionens tjenestegrene eller andre EU-institutioner, -organer, -agenturer og -kontorer, medlemsstaternes kompetente myndigheder eller tredjelande eller internationale organisationer, under følgende omstændigheder:
               
                           a)
                        
                        
                           Hvis udøvelsen af disse rettigheder og forpligtelser begrænses af Kommissionens tjenestegrene eller andre EU-institutioner, -organer, -agenturer og -kontorer på grundlag af andre retsakter, der er omhandlet i artikel 25 i forordning (EU) 2018/1725, eller i overensstemmelse med kapitel IX i samme forordning eller med de grundlæggende retsakter for andre EU-institutioner, -organer, -agenturer og -kontorer.
                        
                     
                           b)
                        
                        
                           Hvis udøvelsen af disse rettigheder og forpligtelser begrænses af de kompetente myndigheder i medlemsstaterne på grundlag af retsakter, der er omhandlet i artikel 23 i Europa-Parlamentets og Rådets forordning (EU) 2016/679 (3), eller i henhold til nationale foranstaltninger til gennemførelse af artikel 13, stk. 3, artikel 15, stk. 3, eller artikel 16, stk. 3, i Europa-Parlamentets og Rådets direktiv (EU) 2016/680 (4).
                        
                     
                           c)
                        
                        
                           Hvis udøvelsen af disse rettigheder og forpligtelser kan bringe EMCDDA's samarbejde med tredjelande eller internationale organisationer i fare ved udførelsen af dets opgaver.
                        
                     Inden der anvendes begrænsninger i de tilfælde, som er nævnt i første afsnit, litra a) og b), skal EMCDDA høre de relevante tjenestegrene i Kommissionen, EU’s institutioner, organer, agenturer, kontorer eller de kompetente myndigheder i medlemsstaterne, medmindre det står klart for EMCDDA, at anvendelsen af en begrænsning er fastsat i en af de retsakter, der er nævnt i disse litraer.
            
            
               3.   Enhver begrænsning er nødvendig og forholdsmæssig under hensyntagen til risiciene for de registreredes grundlæggende rettigheder og frihedsrettigheder og respekterer kernen i de grundlæggende rettigheder og frihedsrettigheder i et demokratisk samfund.
            
            
               4.   Hvis det overvejes at pålægge begrænsninger, foretages der en vurdering af nødvendigheden, og om de står i et rimeligt forhold til formålene. Af hensyn til ansvarlighed dokumenteres vurderingen gennem en intern vurderingsnote i hvert enkelt tilfælde.
            
            
               5.   Begrænsningerne ophæves, så snart de omstændigheder, der berettiger dem, ikke længere gælder. Især når det vurderes, at udøvelsen af den begrænsede ret ikke længere vil annullere effekten af den pålagte begrænsning eller forringe andre registreredes rettigheder eller frihedsrettigheder.
            
         
         
            Artikel 4
            Fornyet gennemgang foretaget af den databeskyttelsesansvarlige
            
               1.   EMCDDA underretter uden unødig forsinkelse EMCDDA's databeskyttelsesansvarlige (»den databeskyttelsesansvarlige«), når den dataansvarlige begrænser anvendelsen af de registreredes rettigheder eller forlænger begrænsningen i overensstemmelse med denne afgørelse. Den dataansvarlige giver den databeskyttelsesansvarlige adgang til den fortegnelse, som indeholder en vurdering af, om begrænsningen er nødvendig og forholdsmæssig, og dokumenterer deltagelsen af den databeskyttelsesansvarlige i de forskellige procedurer.
            
            
               2.   Den databeskyttelsesansvarlige kan anmode den dataansvarlige skriftligt om på ny at gennemgå anvendelsen af begrænsningerne. Den dataansvarlige underretter den databeskyttelsesansvarlige skriftligt om udfaldet af den ønskede fornyede gennemgang.
            
            
               3.   Den dataansvarlige underretter den databeskyttelsesansvarlige, når begrænsningen er blevet ophævet.
            
         
         
            Artikel 5
            Underretning af registrerede
            
               1.   I behørigt begrundede tilfælde og på de betingelser, der er fastsat i denne afgørelse, kan den dataansvarlige begrænse retten til information i forbindelse med følgende behandlingsaktiviteter:
               
                           a)
                        
                        
                           udførelse af administrative undersøgelser og disciplinærsager
                        
                     
                           b)
                        
                        
                           indledende aktiviteter i forbindelse med sager om potentielle uregelmæssigheder indberettet til OLAF
                        
                     
                           c)
                        
                        
                           procedurer vedrørende whistleblowing
                        
                     
                           d)
                        
                        
                           (formelle og uformelle) procedurer vedrørende chikane
                        
                     
                           e)
                        
                        
                           behandling af interne og eksterne klager
                        
                     
                           f)
                        
                        
                           intern revision
                        
                     
                           g)
                        
                        
                           de undersøgelser, som den databeskyttelsesansvarlige har udført i henhold til artikel 45, stk. 2, i forordning (EU) 2018/1725
                        
                     
                           h)
                        
                        
                           (IT-)sikkerhedsundersøgelser behandlet internt eller med ekstern deltagelse (f.eks. CERT-EU).
                        
                     De i artikel 31 i forordning (EU) 2018/1725 omhandlede databeskyttelsesmeddelelser, privatlivserklæringer eller fortegnelser, som EMCDDA offentliggør på sit websted og/eller intranet for at informere de registrerede om deres rettigheder inden for rammerne af en given procedure, indeholder information om den potentielle begrænsning af disse rettigheder. Informationen redegør for, hvilke rettigheder der kan begrænses, årsagerne hertil og den potentielle varighed.
            
            
               2.   Med forbehold af bestemmelserne i stk. 3, og hvor det er forholdsmæssigt, informerer EMCDDA også hver registrerede, der betragtes som en person, der er berørt af den specifikke behandling, om dennes rettigheder vedrørende gældende eller kommende begrænsninger, uden unødig forsinkelse og skriftligt.
            
            
               3.   Hvor EMCDDA helt eller delvist begrænser videregivelsen af information til de registrerede, jf. stk. 2, registrerer de årsagerne til begrænsningen, retsgrundlaget i overensstemmelse med artikel 3 i denne afgørelse, herunder en vurdering af, om begrænsningen er nødvendig og forholdsmæssig.
               Fortegnelsen og i givet fald de dokumenter, der indeholder de underliggende faktiske og retlige elementer, registreres. De stilles efter anmodning til rådighed for Den Europæiske Tilsynsførende for Databeskyttelse.
            
            
               4.   Begrænsningen i stk. 3 finder fortsat anvendelse, så længe bevæggrundene derfor finder anvendelse.
               Hvor begrundelsen for begrænsningen ikke længere er til stede, underretter EMCDDA den registrerede om de vigtigste bevæggrunde, der ligger til grund for anvendelsen af begrænsningen. EMCDDA informerer samtidig den registrerede om, at denne til enhver tid har ret til at indgive en klage til Den Europæiske Tilsynsførende for Databeskyttelse eller til at indbringe sagen for Den Europæiske Unions Domstol.
               EMCDDA foretager en fornyet gennemgang af anvendelsen af begrænsningen hvert halve år fra dens vedtagelse og ved afslutningen af den relevante bevisoptagelse, procedure eller efterforskning. Derefter overvåger den dataansvarlige hvert halve år behovet for at opretholde enhver begrænsning.
            
         
         
            Artikel 6
            Den registreredes ret til indsigt
            
               1.   I behørigt begrundede tilfælde og på de betingelser, der er fastsat i denne afgørelse, kan den dataansvarlige begrænse retten til indsigt, for så vidt det er nødvendigt og forholdsmæssigt, i forbindelse med følgende behandlingsaktiviteter:
               
                           a)
                        
                        
                           udførelse af administrative undersøgelser og disciplinærsager
                        
                     
                           b)
                        
                        
                           indledende aktiviteter i forbindelse med sager om potentielle uregelmæssigheder indberettet til OLAF
                        
                     
                           c)
                        
                        
                           procedurer vedrørende whistleblowing
                        
                     
                           d)
                        
                        
                           (formelle og uformelle) procedurer vedrørende chikane
                        
                     
                           e)
                        
                        
                           behandling af interne og eksterne klager
                        
                     
                           f)
                        
                        
                           intern revision
                        
                     
                           g)
                        
                        
                           de undersøgelser, som den databeskyttelsesansvarlige har udført i henhold til artikel 45, stk. 2, i forordning (EU) 2018/1725
                        
                     
                           h)
                        
                        
                           (IT-)sikkerhedsundersøgelser behandlet internt eller med ekstern deltagelse (f.eks. CERT-EU).
                        
                     Hvor de registrerede anmoder om indsigt i deres personoplysninger i forbindelse med en eller flere specifikke sager eller en bestemt behandling i overensstemmelse med artikel 17 i forordning (EU) 2018/1725, begrænser EMCDDA sin vurdering af anmodningen til kun at omfatte sådanne personoplysninger.
            
            
               2.   Hvis EMCDDA, helt eller delvist, begrænser indsigtsretten som omhandlet i artikel 17 i forordning (EU) 2018/1725, træffer det følgende skridt:
               
                           a)
                        
                        
                           informerer den pågældende registrerede, i sit svar på anmodningen, om den anvendte begrænsning og om den væsentligste årsag hertil samt om muligheden for at indgive en klage til Den Europæiske Tilsynsførende for Databeskyttelse eller for at indbringe sagen for Den Europæiske Unions Domstol.
                        
                     
                           b)
                        
                        
                           dokumenterer i en intern vurderingsnote begrundelserne for begrænsningen, herunder en vurdering af nødvendigheden og proportionaliteten af begrænsningen og af varigheden heraf.
                        
                     Leveringen af information omhandlet i punkt a) kan udskydes, udelades eller afvises, hvis den ville ophæve virkningen af begrænsningen, i overensstemmelse med artikel 25, stk. 8, i forordning (EU) 2018/1725.
               EMCDDA tager anvendelsen af begrænsningen op til revision hvert halve år fra dens vedtagelse og ved afslutningen af den relevante efterforskning. Derefter overvåger den dataansvarlige hvert halve år behovet for at opretholde enhver begrænsning.
            
            
               3.   Fortegnelsen og, i givet fald, de dokumenter, der indeholder underliggende faktuelle og retlige elementer, registreres. De stilles efter anmodning til rådighed for Den Europæiske Tilsynsførende for Databeskyttelse.
            
         
         
            Artikel 7
            Ret til berigtigelse, sletning og begrænsning af behandlingen
            
               1.   I behørigt begrundede tilfælde og på de betingelser, der er fastsat i denne afgørelse, kan retten til berigtigelse, sletning og begrænsning begrænses af den dataansvarlige i forbindelse med følgende behandlingsaktiviteter, hvor det er nødvendigt og passende:
               
                           a)
                        
                        
                           udførelse af administrative undersøgelser og disciplinærsager
                        
                     
                           b)
                        
                        
                           indledende aktiviteter i forbindelse med sager om potentielle uregelmæssigheder indberettet til OLAF
                        
                     
                           c)
                        
                        
                           procedurer vedrørende whistleblowing
                        
                     
                           d)
                        
                        
                           (formelle og uformelle) procedurer vedrørende chikane
                        
                     
                           e)
                        
                        
                           behandling af interne og eksterne klager
                        
                     
                           f)
                        
                        
                           intern revision
                        
                     
                           g)
                        
                        
                           de undersøgelser, som den databeskyttelsesansvarlige har udført i henhold til artikel 45, stk. 2, i forordning (EU) 2018/1725
                        
                     
                           h)
                        
                        
                           (IT-)sikkerhedsundersøgelser behandlet internt eller med ekstern deltagelse (f.eks. CERT-EU).
                        
                     
            
               2.   Hvor EMCDDA helt eller delvist begrænser anvendelsen af retten til berigtigelse, sletning og begrænsning af behandling, jf. artikel 18, artikel 19, stk. 1, og artikel 20, stk. 1, i forordning (EU) 2018/1725, træffer de de foranstaltninger, der er fastsat i artikel 6, stk. 2, i denne afgørelse, og registrerer fortegnelsen i overensstemmelse med artikel 6, stk. 3, heri.
            
         
         
            Artikel 8
            Underretning om et brud på persondatasikkerheden og fortrolighed af elektronisk kommunikation
            
               1.   I behørigt begrundede tilfælde og på de betingelser, der er fastsat i denne afgørelse, kan retten til underretning om et brud på persondatasikkerheden begrænses af den dataansvarlige i forbindelse med følgende behandlingsaktiviteter, hvor det er nødvendigt og passende:
               
                           a)
                        
                        
                           udførelse af administrative undersøgelser og disciplinærsager
                        
                     
                           b)
                        
                        
                           indledende aktiviteter i forbindelse med sager om potentielle uregelmæssigheder indberettet til OLAF
                        
                     
                           c)
                        
                        
                           procedurer vedrørende whistleblowing
                        
                     
                           d)
                        
                        
                           (formelle og uformelle) procedurer vedrørende chikane
                        
                     
                           e)
                        
                        
                           behandling af interne og eksterne klager
                        
                     
                           f)
                        
                        
                           intern revision
                        
                     
                           g)
                        
                        
                           de undersøgelser, som den databeskyttelsesansvarlige har udført i henhold til artikel 45, stk. 2, i forordning (EU) 2018/1725
                        
                     
                           h)
                        
                        
                           (IT-)sikkerhedsundersøgelser behandlet internt eller med ekstern deltagelse (f.eks. CERT-EU).
                        
                     
            
               2.   I behørigt begrundede tilfælde og på de betingelser, der er fastsat i denne afgørelse, kan retten til fortrolighed af elektronisk kommunikation begrænses af den dataansvarlige i forbindelse med følgende behandlingsaktiviteter, hvor det er nødvendigt og passende:
               
                           a)
                        
                        
                           udførelse af administrative undersøgelser og disciplinærsager
                        
                     
                           b)
                        
                        
                           indledende aktiviteter i forbindelse med sager om potentielle uregelmæssigheder indberettet til OLAF
                        
                     
                           c)
                        
                        
                           procedurer vedrørende whistleblowing
                        
                     
                           d)
                        
                        
                           formelle procedurer vedrørende chikane
                        
                     
                           e)
                        
                        
                           behandling af interne og eksterne klager
                        
                     
                           f)
                        
                        
                           sikkerhedsundersøgelser behandlet internt eller med ekstern deltagelse (f.eks. CERT-EU).
                        
                     
            
               3   Hvor EMCDDA indfører begrænsninger i underretningen af den registrerede om et brud på persondatasikkerheden eller fortroligheden af elektronisk kommunikation, som omhandlet i artikel 35 og 36 i forordning (EU) 2018/1725, optegner og registrerer de årsagerne til begrænsningen, i overensstemmelse med artikel 5, stk. 3, i denne afgørelse. Artikel 5, stk. 4, i denne afgørelse finder anvendelse.
            
         
         
            Artikel 9
            Ikrafttræden
            Denne afgørelse træder i kraft på dagen efter dens offentliggørelse i Den Europæiske Unions Tidende.
         
         
            Udfærdiget i Lissabon, den 28. juni 2019.
            
               
                  På vegne af bestyrelsen
               
               Laura D'ARRIGO
               
                  Formand
               
            
         
         
            (1)  EUT L 295 af 21.11.2018, s. 39
         
         
            (2)  EUT L 376 af 27.12.2006, s. 1.
         
            (3)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
         
            (4)  Europa-Parlamentets og Rådets direktiv (EU) 2016/680 af 27. april 2016 om beskyttelse af fysiske personer i forbindelse med kompetente myndigheders behandling af personoplysninger med henblik på at forebygge, efterforske, afsløre eller retsforfølge strafbare handlinger eller fuldbyrde strafferetlige sanktioner og om fri udveksling af sådanne oplysninger og om ophævelse af Rådets rammeafgørelse 2008/977/RIA (EUT L 119 af 4.5.2016, s. 89).